**Landgrapping på Afrikas Horn**

Formålet med denne øvelse er at undersøge begrebet landgrapping, og de konsekvenser det har på Afrikas Horn.

1. Hvad ved du om landgrapping? Forklar, hvad begrebet betyder, og hvilke problemer diskussionen om landgrapping dækker over. Søg selv på emnet, eller se evt. fakaboksen om emnet på næste side. I kan også læse mere om landgrapping i [denne artikel](https://www.farmlandgrab.org/uploads/attachment/M62_web.pdf) fra tidsskriftet *Miljøsk’s* temanummer fra 2011.
2. I Danmark kan regeringen også beslaglægge jord, fx hvis der skal anlægges ny vej. Er udfordringen med ’landgrapping’ den samme her som på Afrikas Horn? Hvorfor/hvorfor ikke?
3. Er landgrapping på Afrikas Horn en medvirkende årsag til at befolkningen sulter?
4. Og hvordan kan det få indflydelse på fremtidens fødevareforsyning i de berørte områder og hele regionen?

*Afhængig af den tid, som er til rådighed, kan ét af de følgende filmklip hjælpe til uddybende forståelse af landgrapping på Afrikas Horn, samt hvordan dette hænger sammen med sultproblemet i regionen.*

**Filmforslag 1**

[*The Tragic Cost of Progress in Ethiopia*](https://www.youtube.com/watch?v=CvVb9EZ6Kqs) (land grapping) | Ethiopia | 2013 | 27 min

“Ethiopia's huge agricultural output has brought about an economic miracle for the nation. But inhabitants are being pushed out of their native land by foreign investors and have no share in the profits.”

**Filmforslag 2**

*[Ethiopia's land rush: Feed the world but not themselves](https://www.youtube.com/watch?v=6yGkJsR7-HY)* | Ethiopia | 2011 | 11.30 min

Some of Ethiopia's poorest people are leaving their farmland to make way for foreign owned companies growing profit crops for export. John Vidal reports from Ethiopia's remote Gambella region.

**Fakta om landgrapping**

Betegnelsen *landgrapping* dækker over forskellige former for beslaglæggelse af jord, hvad enten de foretages af en regering, en organisation eller enkeltpersoner. Landgrapping anses ofte som ulovligt eller uretfærdigt, fordi det kan have alvorlige konsekvenser for jordområdernes oprindelige brugere og deres ret til at anvende de ressourcer, som findes i områderne. Når lokalsamfund hindres adgang til jorden, vil deres levevilkår typisk forringes. Det er ikke sikkert, at den beslaglagte jord er opdyrket af de oprindelige ejere, men den kan eksempelvis have udgjort et vigtigt græsningsområde, en passage til andre græsgange eller vandressourcer, eller haft en kulturel eller religiøs betydning, samt fungeret som reserve til svære tider og som potentielle jordarealer for fremtidige generationer.

De mest kendte og berygtede eksempler handler om storskala-erhvervelse af jord i Afrika foretaget af udenlandske private eller statsstyrede virksomheder, som køber eller langtidslejer store jordområder af landets regering med henblik på at lave kommercielle investeringer. Fra regeringens side, gives tilladelserne ofte med afsæt i en politisk målsætning om at skabe økonomisk udvikling og øget produktion, som kan komme landets eksportvirksomhed til gavn og samtidig skabe arbejdspladser.

På Afrikas Horn findes der mange eksempler på beslaglæggelse af store jordområder, som alle bliver betegnet som landgrapping af lokalbefolkningen og menneskerettighedsorganisationer. Det gælder særligt i Etiopien og Eritrea, hvor loven foreskriver, at al jord tilhører staten. Her har ændringer i arealanvendelse uden høring af oprindelige ejere gentagne gange resulteret i protester og voldelige konflikter, samt tvungen forflyttelse af hele landsbysamfund. I Etiopien har udlejning af ​​landbrugsjord til udenlandske investorer fundet sted siden 1990’erne, men har taget fart siden valget i 2005. Det anslås, at over 8 millioner hektar jord er blevet udlejet til flere hundrede udenlandske investorer, hvoraf én af de største hedder Karuturi Company of India.

Med fokus på eksport og hurtig vækst har den etiopiske regering leaset millioner af hektar jord ud til udenlandske investorer, til fødevareproduktion, der eksporteres og sælges på det globale marked. Jord, der tidligere tilhørte den lokale befolkning, som mister deres subsistensgrundlag uden at få del i regeringens økonomiske gevinst. Som konsekvens er der bl.a. sket forværring af fattigdom, forøgelse af fødevaresikkerhed, intensivering af konflikter, nedbrydning af økosystemets kvalitet og forringelse af menneskelige rettigheder betingelser.

|  |
| --- |
| Gem jeres svar og data, så de kan indgå i besvarelsen af den overordnede problemstilling ”Hvorfor sulter de på Afrikas Horn?”  **HUSK:** *Jo bedre data – des bedre argumentation.* |